पुरुष और स्त्री के शरीर के अंगों की रचना में प्राकृतिक दृष्टि से ही बडी विभिन्नता होती है और यह विभिन्नता प्रमुखत स्त्रियो के वक्षस्थल व कटि-प्रदेश के अधोगामी-पार्श्व अर्थात् वस्ति, नितम्ब, योनि आदि अंगों में विशिष्ट होती है । इस विशिष्ट प्राकृतिक रचना के कारण ही स्त्रियों में अधिकांश रोग उनके वक्ष स्थल व योनि से सम्बन्धित होते हैं । इसका दूसरा कारण यह भी है कि उसे भावी पीढ़ी के संरक्षण के लिए गर्भधारण, गर्भस्थ शिशु की सुरक्षा तथा प्रसूत शिशु के लालन-पालन के लिए अपना स्तन-पान भी कराना पडता है । इन्हीं रोगों की प्रमुखता के कारण इस पुस्तक में स्त्रियों के इन विशिष्ट अंगों से सम्बन्धी रोगो की ही चिकित्सा प्रस्तुत की गई है।